Kepulauan Riau

Kepulauan Riau ya'ia da'ö sambua mbanua soya hulo ba provinsi si so ba Indonesia. Provinsi da'a töi ibukota-nia ya'ia da'ö Kota Tanjungpinang. Provinsi andre faola ia ba negara Vietnam, Kamboja, faoma Laut Tiongkok Selatan tanö yöu Laut Natuna Utara; provinsi Kalimantan Barat ba Sarawak (Malaysia) fetaro ba gatumbukha; provinsi Kepulauan Bangka Belitung faoma Jambi tanö raya; negara Singapura, tölu negara bagian Malaysia Barat (Terengganu, Pahang, faoma Johor) ba provinsi Riau ba gaekhula.

Provinsi Kepulauan Riau andre, sambua provinsi sawena tehaogö ba zi lö ara sibai ba no sambua provinsi si so ba Indonesia. Ba ndröfi si 2020, ono wobanuasa si so ba Kepulauan Riau so ba zi 2.064.564 niha (jiwa), fa'afasösö niha khönia so ba zi 252 jiwa/km2, ba so 58% nono wobanuasania fetaro ba Kota Batam. Ba hiza ba gafuriata ndröfi si 2023 ma ba mbawa si felendrua döfi si 2023, fa'ato nono wobanuasa Provinsi Kepulauan Riau andre, ikhamö ba zi 2.178.610 jiwa.

Molo'ö na tefaigi ba zi sagörö danö sifao ba Kepulauan Riau so khönia lima ngawua kabupaten, ba dombua kota, 52 kecamatan faoma so khönia 299 kelurahan/desa ba hiza so ba zi 2.408 ngawua hulo sebua, ba hulo side-ide so ba zi 30% wa'oyania ba lö hadöi töi hulo andrö, ba lö niha sangiagö hulo da'ö. Fa'ebolo danö so ba zi 8.201,72 km², so ba zi 96% ulinasi, ba ha 4% detedanö.

 Töi 
So tölu na lafaigi duho döi riau si no tobali töi provinsi. Si'oföna ya'ia da'ö, moroi ba ngawua wehede li Portugis, rio so eluaha idanö ma sungai.Suwardi MS (1991). Budaya Melayu dalam perjalanannya menuju masa depan. Pekanbaru: Yayasan Penerbit MSI-Riau."Kondisi Sosial Budaya Provinsi Riau". Sekretariat Negara, diakses 17 Oktober 2013. Ba ndröfi si 1514, so sambua ginötö wa'atohare zaradadu Portugis ma ekspedisi militer Portugis sangosisi'ö uo idanö Siak ma Sungai Siak, tuho ndra saradadu andre ba wangalui sambua fa'asalaŵa ma kerajaan nifarisayoira so ba mbanua da'a, ba tenga ha da'ö duho wangosisi'öra uo nidanö andre, ya'ia da'ö ba wangalui sifao khö Sultan Mahmud Syah moroi ba Malaka soloi me no adudu mbanua Malaka kejatuhan Kesultanan Malaka.Schnitger, F. M., Fürer-Haimendorf, C. ., & Tichelman, G. L. (1939). Forgotten kingdoms in Sumatra. Leiden: E. J. Brill.

Versi sidua, wanötöi döi riau andre tehalö moroi ba ngawua wehede riahi so eluaha idanö nasi ma air laut. Ngawua wehede da'a manahö dödö wa tehalö ia moroi ba döi samösa tokoh ba Sinbad al-Bahar si so ba mbuku Seribu Satu Malam, ba versi sitölu tehalö moroi ba wehede niha mbanua si so ba da'ö, lahalö moroi ba ngawua wehede rioh ma riuh, nifo'eluaha rame ma sato niha, fa'ato niha so halöŵö.

Böröta döi moroi ba wehede döi mbanua sotöi Riau no'oya wabu'asa ma polemik ba gotalua budayawan Riau ba simanö göi Kepulauan Riau. Dombua wa'a faehu zöndra sifakhai ba döi mbanua andre, lamane wa töi Riau tehalö moroi ba provinsinia zamösana faoma waö-waö sifabö'ö-bö'ö.

 Waö-waö ma Sejarah 
 Inötö Kesultanan Melayu 
Ba ginötö manöi wa'amozawili Islam ba Kepulauan Riau, ya'ia da'ö ba ginötö tefasindro sambua Kesultanan Johor, Waö-waö ma Sejarah Johor andre, tebörötaigö ba ginötö wamatörö Kesultanan Malaka. Hiza fatua lö manöi wamatörö andrö, ba banua Johor faoma Riau no tobali ono mbanua moroi ba Kesultanan Malaka, ba aefa da'ö adudu Malaka andre isuwö ia Portugis ba ndröfi si 1511. Molo'ö Sulalatus Salatin, ba ginötö wa'amate Sultan Malaka, Sultan Mahmud Syah moroi ba Malaka ba ndröfi 1528 ba Kampar, Alauddin Syah moroi ba Johor, ya'ia da'ö samösa moroi ba nga'ötö razo Malaka, no ibali'ö Johor andre sitobali tuho nahia wamareta ma pusat pemerintahan ba ya'ia sa'ae no oi la'ila döinia ya'ia da'ö Kesultanan Johor.

Sitobali so salahini Malaka ma pewaris Malaka, Sultan Johor ifatohu wamatörö ba wilayah Johor, Pahang, Selangor, Riau sitobali nahia kedaulatan wamatörönia. Sitobali lua-lua moroi ba perjanjian London ba ndröfi si 1824 si no tobali nahia moroi ba zi no ifatörö ia Kesultanan Johor tebagi dombua naha wangosawuyu ya'ia da'ö Inggris faoma Belanda. Bagia Belanda tobali Kesultanan Riau Lingga ba ginötö meno aefa kemerdekaan Indonesia ba tanö Malaysia, Johor aefa da'ö tobali sambua moroi ba zoya negara bagian Malaysia ba ndröfi si 1963. Ba Kepulauan Riau tobali Provinsi Riau teforudugö faoma banua si no irai lafatörö Kesultanan Siak Sri Inderapura.

 Inötö Kesultanan Riau-Lingga 

Kesultanan Riau-Lingga ya'ia da'ö sambua kerajaan Islam nifasindro ba Pulau Lingga. Kesultanan andre lahaogö ba ndrofi si 1824 moroi ba wa'aboto mbanua Kesultanan Johor börö wazazita nitehegö moroi ba Britania Raya faoma Hindia Belanda mazui si no oi la'ila faoma fazazita Traktat London, samasindro ya'ia da'ö Sultan Abdul Rahman Muazzam Syah. Banua Kesultanan Riau-Lingga ya'ia da'ö fetaro provinsi Kepulauan Riau. Pusat pemerintahan Kesultanan Riau-Lingga börötania tefataro ba Pulau Penyengat Kota Tanjungpinang, ba hiza aefa da'ö lafawu'a ba Pulau Lingga. Kesultanan Riau-Lingga adudu me tanggal 3 Februari 1911 ba tobali barö wamatörö Pemerintah Kolonial Hindia Belanda. Kesultanan da'a no tobali tuho wa'amanöi ba fozawili Bahasa Melayu Riau si no tobali li soya la'oguna'ö ba gafuriata la osara'ö tobali Bahasa Indonesia.

 Inötö Kolonial Hindia Belanda 

Ba ginötö Kolonial no sambua wamatörö sifakhai ba waö-waö wa'a musindro mbanua Kepulauan Riau. Fogaoni Hawaii Van Lingga nifotöi ba hulo Penuba, fangoguna'ö kefe samösa ba Kepulauan Riau, ba tefasindro Karesidenan Riouw sitobali sambua dane-dane hewisa ia wa'afakhai moroi ba kolonial ba Kepulauan Riau. Ba ndröfi si 1922, Afdeeling Tanjung Pinang so öfa khönia onder-afdeeling ya'ia da'ö simane ba da'a tou;

 Onder-Afdeeling Tanjung Pinang,
 Onder-Afdeeling Karimun,
 Onder-Afdeeling Lingga, dan
 Onder-Afdeeling Pulau Tujuh nibagi dua ba zi dombua ressort, ya'ia da'ö ressort Kepulauan Anambas faoma ressort Kepulauan Natuna.

So göi Afdeeling Indragiri ya'ia da'ö Kuantan, Indragirische Bovenlanden faoma Indragirische Benedenlanden, ba mböröta no sambua sifao ba Kepulauan Riau, pada akhirnya, meno aefa ba ndröfi 1950, lafaogi ia ba mbanua Riau.

 Inötö Kemerdekaan 

Me no aefa kemerdekaan, Kepulauan Riau fao ia ba barö mbanua Kesultanan Siak ba danö Sumatra ofeta la haogö provinsi Riau. Ba mböröta, Kepulauan Riau andre, la'oguna'ö gefe samösa ma mata uang tersendiri nibe'era töi Uang Kepulauan Riau (KR). Ba hiza ba zi lö ara tebatogö ba la'osara'ö wangoguna'ö gefe Indonesia ya'ia da'ö rufia ma rupiah.

Meno ara sa'ae fao ia barö wamareta Riau, Kepulauan Riau osara dörö ba wangeheta ya'ia barö mbanua Riau, ba lafasindro Badan Perjuangan Pembentukan Provinsi Kepulauan Riau ni adogo-dogo'ö wanötöi BP3KR. Lala nifalua BP3KR mofozu ya'ia da'ö tefasindro provinsi Kepulauan Riau aefa ia moroi ba Riau me tanggal 24 September 2002.

 Waö-waö me no aefa wamasindro provinsi 
Kepulauan Riau andre, ya'ia da'ö provinsi sibohou pemekaran moroi ba Provinsi Riau. Provinsi Kepulauan Riau tefasindro moroi ba dane-dane Undang-undang Nomor 25 tahun 2002 si no so gangolifa provinsi si-32 ba Indonesia sifao khönia ya'ia da'ö; Kota Tanjungpinang, Kota Batam, Kabupaten Bintan, Kabupaten Karimun, Kabupaten Natuna, Kabupaten Kepulauan Anambas ba Kabupaten Lingga.

 Sifaola 
jmpl|ki|Gambaradanö Administrasi Provinsi Kepulauan Riau
Provinsi Kepulauan Riau faola ia ba  Laut Tiongkok Selatan fetaro tanöyöu. Ba gatumbukha, Provinsi Kepulauan Riau faola ia ba Provinsi Kalimantan Barat faoma Malaysia. Na tafaigi ia tanö raya, Provinsi Kepulauan Riau andre faola ia ba Provinsi Jambi faoma Provinsi Sumatera Selatan, ba na tafaigi moroi ba gambaradanö andre, ba Provinsi Kepulauan Riau faola sibai ia ba Provinsi Riau, Malaysia faoma Singapura.

 Geografi 
Na molo'ö geografis provinsi Kepulauan Riau no faola sibai ia ba sitambai negara sahatö, ya'ia da'ö Singapura, Malaysia, faoma Vietnam hiza wa'ebola provinsi da'a so ba zi 251.810,71 km² ba no sa'ae ta'ila wa 96 persen no ifasui ia asi ba so khönia 1.350 hulo sebua faoma hulo side-ide, ba na lafaigi hewisa wa'amanöi provinsi da'a heŵa'ae provinsi sawena tehaogö ba no oroma wa'atedou moroi ba wamaretania, ba ngawalö nifasindro, ba hegöi moroi ba wa'atedou wa'ato niha mbanuania, sonönö ero inötö. Ibu kota Provinsi Kepulauan Riau andre ya'ia da'ö ba Kota Tanjungpinang. Provinsi da'a, no so ia ba wetaro gofanöŵa sanörö asi irege gofanöŵa soya la'oguna'ö niha ya'ia da'ö ofanöwa nasi simane köfa, tundraya sangoguna'ö mesin ba ofanöŵa dalumbanua ma asese laŵa'ö ia köfa sihombo, no da'a gofanöŵa si so ba provinsi Kepulauan Riau andre, ba no la'ila niha wa sambua nahia sangoguna'ö ofanöŵa nasi ba ofanöŵa dalumbanua si fasösö irege no tobali tandrösa niha sato we'amöi ba hulo da'a. Na lafaigi moroi ba wa'alŵa hulo-hulo ba provinsi Kepulauan Riau andre fondrege zalaŵa ya'ia da'ö Gunung Daik si so ba hulo lingga so ba zi 1.165 mdpl moroi ba detenasi.

 Bua danö ma Sumber daya alam 
Provinsi Kepulauan Riau so khönia mbua danö ma sasese latötöi ia faoma sumber daya alam ya'ia da'ö mineral faoma energi, ba hiza oya ngawalö he nikhao nifaogö ba gangolifa A (strategis) simane minyak bumi, faoma gas alam, na nikhao tanöbö'ö ba gangolifa B (vital) bua danö simane timah, bauksit, faoma pasir besi, na angolifa C sokhönia mbua danö simane; granit, pasir, ba kuarsa. 

 Pemerintahan 
 Gubernur 

Gubernur andre ya'ia zamatörö ba zi sambua provinsi, simane provinsi Kepulauan Riau. Iada'a, gubernur ma kepala daerah ba provinsi Kepulauan Riau ya'ia da'ö Ansar Ahmad, wakil gubernur Marlin Agustina. Ya'ira andre nitundreheni ma nifili niha mbanua ba Pemilihan umum Gubernur Kepulauan Riau 2020. Ansar ba no sa'ae gubernur Kepulauan Riau si-5, i'otarai me lafasindro provinsi Kepulauan Riau andre. Ansar faoma Marlin i lantik ira presiden Republik Indonesia, Joko Widodo ba Istana Negara Jakarta me 25 Februari 2021, ba ginötö wamatörö 2021-2024.

 No. Foto Gubernur Mulai Jabatan Akhir Jabatan Periode Ket. Foto Wakil Gubernur 5150x150pxAnsar Ahmad25 Februari 2021Petahana4 2020150x150pxMarlin Agustina

Kategori:Nias
Kategori:Bohou tesura
Kategori:Provinsi di Indonesia